குவெண்டின், லாரன்ஸ் பெண்டரை ஃகாலிவுட் பார்ட்டியில் சந்தித்த பின்னர், பெண்டர் குவெண்டினை ஒரு திரைக்கதை எழுத ஊக்குவித்தார். அவர் 1987 ஆம் ஆண்டு "என் உற்ற நண்பனின் பிறந்தநாள்" ("மை பெஸ்ட் ஃப்ரெண்ட்’ஸ் பர்த்டே") என்னும் ஒரு திரைப்படத்தின் இணை எழுத்தாளராக செயல்பட்டு இயக்கினார். அந்தத் திரைப்படத்தின் தொகுப்பு (எடிட்டிங்) நடந்துகொண்டிருக்கும் போது பணியிடத்தில் (லேப்) தீப்பிடிப்பு ஏற்பட்டு அப்படத்தின் இறுதி சுருள் (ரீல்) எரிந்து போனது, ஆனால் அதன் திரைக்கதையே "டுரூ ரொமான்சு" படத்திற்கு அடிப்படையாக் அமைந்தது. ஜனவரி 1992 இல் குவெண்டினின் "ரிசர்வாயர் டாக்ஃசு" திரைப்படம் சண்டான்சு திரைப்பட விழாவில் இடம்பெற்று பேரீர்ப்பு பெற்றது (ஃகிட் ஆனது). அந்தத் திரைப்படம் விமர்சன கோணத்தில் பாராட்டப்பட்டது. "ரிசர்வாயர் டாக்ஃசு" திரைப்படம் வசனங்கள் அதிகமாக இடம்பெற்ற கொள்ளை பற்றிய திரைப்படமாகும். அதுவே அதற்குப் பின்னர் வந்த அவரது திரைப்படங்களுக்கு அந்தப் போக்கை வழங்கிய முதல் படமாகும். டேரண்டினோ திரைக்கதையை மூன்றரை வாரங்களில் எழுதினார், மேலும் பெண்டர் அதை இயக்குநர் மோண்டி ஃகெல்மேனுக்கு அனுப்பினார். டேரண்டினோ, லைவ் எண்ட்டர்டெயின்மெண்டிலிருந்த (அதுவே பின்னாளில் ஆர்ட்டிசன் என மாறியது) ரிச்சர்டு கிளாடிசுட்டெயினிடம் (Richard Gladstein) இருந்து நிதி பெற ஃகெல்மேன் உதவினார். ஃகார்வி கெய்ட்டல் (Harvey Keitel) கதையைப் படித்துப்பார்த்துவிட்டு அதற்கு நிதியளிக்கவும் செய்தார், இணைத் தயாரிப்பாளர் பணியிலும் ஈடுபட்டார், திரைப்படத்திலும் நடித்தார்.

குவெண்டினின் "டுரூ ரொமான்சு" திரைக்கதைக்கு வாய்ப்பளிக்கப்பட்டு அது 1993 ஆம் ஆண்டில் வெளியிடப்பட்டது. டேரண்டினோ விற்ற இரண்டாவது திரைக்கதை "நேச்சுரல் பார்ன் கில்லர்சு" என்பதாகும், அது டேவ் வெலோசு (Dave Veloz), ரிச்சர்டு ருட்டோவ்சுக்கி (Richard Rutowski) மற்றும் இயக்குநர் ஆலிவர் இசுட்டோன் (Oliver Stone) ஆகியோரால் மறு உருவாக்கமும் செய்யப்பட்டது. கதை டேரண்டினோவினுடையது என்றே படத்தில் பெயர் வழங்கப்பட்டது, அவர் படத்தின் வெற்றிக்கு மிகவும் சிரத்தையெடுத்தார். "ரிசர்வாயர் டாக்ஸின்" வெற்றியை அடுத்து ஹாலிவுட் குவெண்டினை அணுகி, பல படங்களை வழங்கியது. அதில் "இசுப்பீடு" (Speed, "ஸ்பீட்") மற்றும் "மென் இன் பிளாக்" (Men in Black) ஆகியவையும் அடங்கும். ஆனால் அவர் "பல்ப் ஃபிக்சனுக்கான" (Pulp Fiction) என்னும் கதையை எழுதி முடிப்பதற்காக ஆம்சிட்டெர்டாமுக்குத் திரும்பிச் சென்றார். "பல்ப் ஃபிக்சனுக்குப்" பின்னர் அவர் "ஃபோர் ரூம்சின்" நான்காம் பகுதியை இயக்கினார். அதன் பெயர் "ஆலிவுட்டில் இருந்து வந்த மனிதன்" (“த மேன் ஃப்ரம் ஃகாலிவுட்” )என்பதாகும், அது "ஆல்ஃப்ரெட் ஹிட்ச்காக்குக்கு" அர்ப்பணிக்கப்பட்ட பகுதியாகும். அதில் ஸ்டீவ் மெக்க்வீன் (Steve McQueen) நடித்திருந்தார். "ஃபோர் ரூம்ஃசு" திரைப்படத்தில் உழைத்தவர்களில் படத் தயாரிப்பாளர்களான ஆல்லிசன் ஆண்டர்ஸ் (Allison Anders), அலெக்சாண்டர் ராக்வெல் (Alexandre Rockwell)மற்றும் ராபர்ட் ரோடரிகீசு (Robert Rodriguez) ஆகியோரின் பங்கும் உள்ளது. விமர்சகர்களாலும் பார்வையாளர்களாலும் இந்தப்படம் மோசமாக விமர்சிக்கப்பட்டது. அவர் ராபர்ட் ரோடரிகீசின் "ஃப்ரம் டஸ்க் டு டாவ்ன்" படத்திற்காக திரைக்கதையை எழுதி, அதில் நடித்தார், அந்தப் படத்திற்கு பலதரப்பட்ட விமர்சங்கள் வந்தன.

குவெண்டினின் மூன்றாவது திரைப்படம் "சாக்கி பிரௌன்" (1997) ஆகும், அது எல்மார் லியானர்டின் (Elmore Leonard) நாவலான "ரம் பன்ச்" (Rum Punch) என்பதன் தழுவலாகும். அது கருப்பினச் சுரண்டலுக்கு எதிரான படைப்பாக அமைந்திருந்தது, அதில் பாம் க்ரியர் (Pam Grier) நடித்திருந்தார், அவர் 1970களின் அவ்வகைப் படங்கள் பலவற்றில் நடித்திருந்தார். அவர் பின்னர் தற்காலிகமாக "இன்க்ளோரியஸ் பாஸ்டர்ட்ஸ்" எனத் தலைப்பிடப்பட்ட போர் பற்றிய திரைப்படத்தைத் தயாரிக்க திட்டமிட்டார். ஆனால் "கில் பில்" படத்தை (தொகுதி 1 மற்றும் தொகுதி 2 என இரண்டு திரைப்படங்களாக வெளியிடப்பட்டது) எழுதுவதற்கும் இயக்குவதற்கும் அது தள்ளிப்போடப்பட்டது. அது "வுக்ஸியா" (சீன தற்காப்புக் கலைகள்), "ஜிடாய்ஜேக்கி" (ஜப்பானிய காலத்திய சினிமா), ஸ்பகேட்டி வெஸ்டன்ஸ் மற்றும் இத்தாலிய ஹாரர் அல்லது ஜியாலோ ஆகிய மரபுகளில் மிகவும் அழகிய தொனியிலமைக்கப்பட்ட "பழிவாங்கும் படல" திரைப்படமாக அமைந்தது. அது ஒரு கதாப்பாத்திரத்தையும் (த ப்ரைடு), அவரும் "கில் பில்" படத்தின் முக்கிய நடிகை உமா தர்மனும் (Uma Thurman)"பல்ப் ஃபிக்ஷன்" தயாரிப்பின் போது உருவாக்கிய கதைக்கருவையும் அடிப்படையாகக் கொண்டு அமைந்திருந்தது. 2004 ஆம் ஆண்டில் குவெண்டின் கேனுக்குத் திரும்பினார். அங்கே அவர் நடுவர் குழுவுக்கு தலைவராகப் பணியாற்றினார். "கில் பில்" திரைப்படம் போட்டியிலில்லை, கில் பில் தொகுதி 2 மாலையும் இறுதி நாளின் காலையிலும் திரையிடப்பட்டது. அதன் உண்மையான 3 மணி நேரத்திற்கும் அதிகமான நிள பதிப்பு திரையிடப்பட்டது. அதன் முழு திரையிடலின் போதும் குவெண்டினும் இருந்தார். குவெண்டின் பின்னர், ராபர்ட் ரோட்ரிகஸின் நியோ-நாயிரின் "சின் சிட்டி" எண்ற படத்தில் க்ளைவ் ஓவன் மற்றும் பெனிசியோ டெல் டோரோ ஆகியொருக்கிடையேயான ஒரு கார் காட்சியை இயக்கியதற்கான அவரது பணிக்காக "சிறப்பு விருந்தினர் இயக்குநர்" என கௌரவிக்கப்பட்டார்.

அடுத்த படம் "க்ரைண்ட்ஹௌஸ்" ஆகும், அதில் அவர் ரோட்ரிகேசுடன் இணை இயக்குநராகப் பணிபுரிந்தார். அது 2007 ஆம் ஆண்டு ஏப்ரல் 6 அன்று திரையரங்குகளில் வெளியானது. "க்ரைண்ட்ஹௌஸில்" குவெண்டினின் பங்களிப்பு "டெத் ப்ரூஃப்" எனப் பெயரிடப்பட்டது. அது 1970களின் ஸ்லேஷர் திரைப்படங்களின் வகையிலமைந்திருந்தது. ஆனால் அது தொடங்கிய பின்னர் வியக்கத்தக்க அளவு வளர்ந்தது. நேர்மறையான விமர்சனங்கள் அதிகம் பெற்ற போதிலும் அதன் டிக்கட் விற்பனை குறைவாகவே இருந்தது.

அவரது தற்போதைய தயாரிப்பு பங்களிப்புகளில் ஹாரர் வகை "ஹாஸ்டல்" (இதில் அவரது "பல்ப் ஃபிக்ஷனுக்கான" எண்ணற்ற குறிப்புகள் இடம்பெற்றன), எல்மர் லியோனர்டின் "கில்ஷாட்" டின் ஒரு தழுவல் (இதற்கு குவெண்டினுக்கு எக்ஸிகியூட்டிவ் ப்ரொட்யூசராகப் பங்களிக்கும் வாய்ப்பு கிடைத்தது, ஆனால் இத் திரைப்படம் 2009 ஆம் ஆண்டு வெளியிடப்படும் என திட்டமிடப்பட்டது, இப்போது அவர் அதில் பங்கேற்கவிலை) மற்றும் "ஹெல் ரைடு" ("கில் பில் தொகுதி 2" இல் நடித்த லாரி பிஷப்பால் எழுதி இயக்கப்பட்டது) ஆகியவை அடங்கும்.

குவெண்டின் கூறினார், "திரைப்படக் கல்லூரிக்கு சென்றுள்ளீர்களா என மக்கள் என்னைக் கேட்கும்போது நான் அவர்களிடம் 'இல்லை நான் திரைப்படங்களுக்குச் சென்றேன் எனக் கூறுவேன்".

2009 ஆம் ஆண்டின் கோடைக்காலத்தில் வெளியான குவெண்டினின் படமான "இன்க்ளொரியஸ் பாஸ்டர்ட்ஸ்" என்பது இரண்டாம் உலகப்போரின் போதான நாசி ஆக்கிரமிப்பு ஃப்ரான்சில் உள்ள அமெரிக்க கொரில்லா படைவீரர் குழுவைப் பற்றிய கதையாகும். அதன் படப்பிடிப்பு 2008 ஆம் ஆண்டு அக்டோபரில் தொடங்கியது. அந்தப் படம் வெள்ளிக்கிழமை, 2009 ஆம் ஆண்டு ஆகஸ்டு 21 அண்று வெளியானது. அது சிறந்த விமர்சனங்களைப் பெற்று, உலகளவிலான வசூலில் முதலிடத்தைப் பெற்றது. அது அமெரிக்காவிலும் உலகளவிலும் அதிக வசூல் சாதித்த குவெண்டினின் படமானது.

நடிப்பு
விருதுகள்
திரைப்படத் தொழில் வாழ்க்கை
தயாரிப்பாளராக